ПРАВИЛНИК ЗА УСТРОЙСТВОТО И ДЕЙНОСТТА НА ОБЩИНСКО ПРЕДПРИЯТИЕ „ПАРКИНГИ И ОХРАНА“ КЪМ ОБЩИНА ПАЗАРДЖИК

(приет с Решение №106/8.05.2025 г., взето с Протокол №5/8.05.2025 г. на Общински съвет Пазарджик)


I. Общи разпоредби
 
Чл. 1. Този Правилник урежда дейността, структурата и числения състав на Общинско предприятие „Паркинги и охрана” към Община Пазарджик, наричано по-долу за краткост „Предприятието“.

[bookmark: _bbx8n6ytse6s]Чл. 2. (1) Предприятието е създадено с Решение на Общински съвет Пазарджик №106/8.05.2025 г., взето с Протокол №5/8.05.2025 г., на основание чл. 52 и следващите от Закона за общинската собственост и Наредбата за създаване, управление и контрол върху дейността на общинските предприятия към община Пазарджик.
(2) Предприятието се преобразува и закрива с решение на Общински съвет Пазарджик, на основание чл. 52, ал. 2 от ЗОС.
(3) Предприятието е с наименование „Паркинги и охрана“.
(4) Адресът на управление на Предприятието е: гр. Пазарджик, бул. „България“ № 2.
(5) Предприятието осъществява дейността си въз основа на настоящия Правилник и в съответствие със заложените в годишния бюджет на Община Пазарджик средства за неговата издръжка.
(6) Предприятието се създава за неопределен срок.
(7) Предприятието няма статут на юридическо лице.
(8) Предприятието управлява имущество, собственост на Община Пазарджик.
(9) Предприятието притежава собствен печат.
(10) Предприятието е второстепенен разпоредител с бюджетни средства от бюджета на Община Пазарджик.

Чл. 3. Предприятието е създадено с цел изпълнение на дейностите по организация и контрол на дейността по паркиране на МПС в паркинги и зони за платено паркиране - собственост на Община Пазарджик, внедряване и поддръжка на вертикална пътна сигнализация и хоризонтална пътна маркировка, по овладяване на популацията на безстопанствените кучета на територията на Общината и по дърводобивната дейност в обектите, за които отговаря.
                               
II. Предмет на дейност

Чл. 4. Предприятието има за предмет следните дейности:
(1) Изграждане и поддържане на инфраструктурата на определените за паркиране места - преградни съоръжения (входно-изходни бариери, ограждания, кабинки и др.), информационни табели,  хоризонтална пътна маркировка;
(2) Осъществяване на мониторинг и контрол върху  дейността по прилагане на утвърдената организация на паркиране и таксуване в паркингите и зоните за платено паркиране;
(3) Експлоатиране и поддържане на паркингите и  зоните  за платено паркиране - общинска собственост;
(4) Организиране и контролиране на внедряването и поддръжката на съвременни системи за таксуване, свързани с подобряване на обслужването и ефективността при паркиране на МПС в т. ч. SMS паркиране и паркинг автомати;
(5) Координиране и контролиране на внедряването и поддръжката на вертикалната пътна сигнализация и хоризонтална пътна маркировка и другите необходими законови средства за ефективната организация на паркиране в паркингите и зоните за платено паркиране;
(6) Координиране и контролиране поддържането на чистотата и реда в паркингите и зоните за платено паркиране - общинска собственост;
(7) Участие в подготовката и/или подготвя и внася предложения за подобряване на условията,  организацията  и  възможностите  за  паркиране  в Община Пазарджик; 
(8) Поддържа постоянна връзка и координация с държавните органи, общинските структури и други звена, имащи отношение към паркирането на МПС на територията на Общината;
(9) Осъществява принудително преместване на паркирани пътни превозни средства без знанието на техните собственици или на упълномощени от тях водачи, със специализирано превозно средство, до определени за целта паркинги, при условията, посочени в Закона за движението по пътищата;
(10) Таксува водачите при освобождаването на репатрираните автомобили, за разходите по отстраняването, транспортирането и репатрирането  - по  цени, определени от Общински съвет Пазарджик; 
(11) Организира и осъществява блокирането на колелата на неправилно паркирани автомобили, с технически  средства (скоби) за принудително задържане и на автомобили, чиито водачи не са заплатили таксата за кратковременно паркиране;
(12) Организира таксуването на водачите за поставянето и отстраняването на скобите по цени, определени от Общински съвет - Пазарджик.
(13) Издава пропуски за  преференциално  паркиране  на  живущите  в  обхвата на "Синя зона" и поддържа регистър на същите;
(14) Издава разрешение за ползване на служебни паркоместа /платен абонамент/ и поддържа регистър на същите;
(15) Овладяване на популацията на безстопанствените кучета на територията на община Пазарджик.
(16) Организира, контролира и отговаря за дърводобивната дейност в обекта за който отговаря;
[bookmark: _Hlk195691946](17) Прилага Наредбите на Общински съвет – Пазарджик и всички други нормативни изисквания, като извършва проверки по спазването им:
· Наредбата за обществения ред в Община Пазарджик.
· Наредбата за реда и условията за поставяне на преместваеми съоръжения на Община Пазарджик.
· Наредбата за изграждане, управление и опазване на зелената система в Община Пазарджик.
· Наредбата за рекламната дейност в Община Пазарджик.
· Наредбата за отглеждане на домашни животни на територията на Община Пазарджик.
· Наредбата за организацията и дейността по принудителното преместване и принудителното задържане на моторни превозни средства (МПС) без знанието на техните собственици или на упълномощени от тях водачи; 
· Наредба за условията и реда изхвърлянето, събирането, включително разделното, транспортирането, претоварването, оползотворяването и обезвреждането на битови и строителни отпадъци, включително биоотпадъци, опасни битови отпадъци, масово разпространени отпадъци на територията на Община Пазарджик;
· Наредба за отглеждане на домашни животни на територията на Община Пазарджик;
· Наредбата за излезлите от употреба моторни превозни средства.
(18)  Осъществява контрол по установяването на излезлите от употреба моторни превозни средства в т. ч. паркирани/изоставени в имоти общинска собственост на територията на Община Пазарджик /тротоари, улици, зелени площи, междублокови пространства и др./;
(19) Осъществява контрол по Закона за движение по пътищата, Закона за опазване на селскостопанското имущество и Закона за управление на отпадъците.

III. Структура
 
Чл. 5. Структурата и численият състав на предприятието /Приложение № 1/ са неразделна част от настоящия Правилник и се утвърждават от Общински съвет Пазарджик, а длъжностното щатно разписание и поименното разписание на длъжностите – от Кмета на Община Пазарджик. 

Чл. 6. Числеността на Предприятието е 52 бр. 
	 
IV. Управление

Чл. 7. (1)  Предприятието се управлява от Директор.
(2)  Директорът на Предприятието се назначава и освобождава от Кмета на Община Пазарджик по реда на Кодекса на труда и има следните права и задължения:
т. 1. Ръководи и управлява Предприятието, съгласно действащите нормативни актове, в съответствие с решенията на Общински съвет Пазарджик и заповедите на Кмета на Община Пазарджик или определен от него заместник-кмет, съобразно длъжностна характеристика, включваща ключови показатели за изпълнение;
т.2. Представлява Предприятието пред държавните и общински органи и институции, съдебните органи, банките, финансови и данъчни органи и учреждения, както и пред всички други физически и юридически лица;
т.3. Осъществява оперативното ръководство на дейността на Предприятието и периодично изготвя и представя на Кмета на Община Пазарджик отчет за нея, а на шестмесечие, представя отчет и пред Общинския съвет;
т.4. Осъществява общото ръководство и контрол  при управлението на предоставеното на Предприятието имущество;
т.5. Разработва и предлага за утвърждаване на Кмета на Община Пазарджик Правилник за вътрешния ред на Предприятието, в който се съдържат специфични разпоредби за организация на стопанската му дейност;
т.6. Разработва и предлага на Кмета на Община Пазарджик за утвърждаване вътрешни правила за деловодната дейност и документооборота на Предприятието;
т.7. Организира изготвянето, актуализирането и представянето на Кмета на Община Пазарджик на: 
• проект на бюджет за съответната година (прогноза за очакваните приходи и необходимите разходи, свързани с дейността на Предприятието);
• периодични отчети за реализирани приходи от Предприятието, в разпоредените срокове;
• щатното и поименно разписание за утвърждаване от Кмета на Общината;
т.8. Прави предложение пред Кмета на Община Пазарджик за провеждане на обществени поръчки, относими към предмета на дейност на Предприятието и съдейства за тяхното организиране.
т.9. Изпълнява заповеди на Кмета, с които:
• на Предприятието се предоставят безвъзмездно за управление и/или се отнема управлението /поради отпаднала необходимост/ на недвижими имоти и/или вещи - общинска собственост, съобразно разпоредбите на Закона за общинската собственост и Наредбата за общинската собственост;
• след оправомощаване, организира и провежда процедури за отдаване под наем на общинско имущество и сключва договори за отдаване под наем на имоти и вещи - общинска собственост, или за продажба на движими вещи, предоставени на общинското предприятие за управление, при спазване разпоредбите на Закона за общинската собственост и Наредбата за общинската собственост;
т.10. Сключва, изменя и прекратява трудовите договори на работещите в Предприятието при спазване изискванията на Кодекса на труда, Вътрешните правила за дейността му и други действащи нормативни документи.
т.11. Налага дисциплинарни наказания и извършва всякаква друга дейност в качеството на работодател по смисъла на Кодекса на труда.
т.12. Изпълнява и други служебни задачи, възложени му от Кмета на община Пазарджик, зам.-кметове и Секретаря на Общината.

V. Финансиране на предприятието
Чл. 8. Предприятието е местна дейност и разполага с бюджет по смисъла на Закона за публичните финанси.
Чл. 9. Директорът на Предприятието е второстепенен разпоредител с бюджет.

Чл. 10. Предприятието се финансира от бюджета на Община Пазарджик в рамките на утвърдения бюджет за годината. Промените по бюджета на Предприятието се извършват при спазване на условията в чл. 124 и чл. 125 от Закона за публичните финанси.

Чл. 11. Актуализации в одобрения бюджет се извършват от Общински съвет Пазарджик.

Чл. 12. Предприятието води счетоводна отчетност съгласно Закона за счетоводството и свързаните с него нормативни актове.

Чл. 13. Предприятието съставя тримесечни и годишни финансови отчети, както и всички останали отчетни форми и документи, изисквани от първостепенния разпоредител – Община Пазарджик.

Чл. 14. Източници на приходи на общинското предприятие са:
1. Приходи от дейността;
2. Приходи от наем на общинското имущество;
3. Такси по ЗМДТ;
4. Средства предоставени от общинския бюджет;
5. Други приходи.
Чл. 15. Предприятието няма право да разходва приходите, придобити от осъществяваната от него стопанска дейност. В тридневен срок приходите от стопанската дейност се превеждат по бюджетната сметка и съответния приходен БИН на Община Пазарджик.
Чл. 16. Общинското предприятие извършва разходи за осъществяване на дейността си и за управление на предоставеното общинско имущество.
Чл. 17. Бюджетните средства се използват само по предназначение, съгласно одобрения от Общинския съвет бюджет на Предприятието за съответната година.

Чл. 18. Платежните документи се подписват от директора на предприятието и от главния счетоводител на предприятието.

Чл. 19. Главният счетоводител на предприятието отговаря за вярното, точно и своевременно отразяване на счетоводните записвания на стопанските операции на предприятието.

VI. Общинско имущество, предоставено за управление

Чл. 20.  Предоставеното за управление на Предприятието общинско имущество /собственост на Община Пазарджик/ е подробно описано в Приложение № 2, представляващо неразделна част от настоящия Правилник. 

VІІ. Допълнителни разпоредби
§1. (1) При промяна в обстоятелствата, подлежащи на вписване в Публичния регистър на общинските предприятия, Директорът на Предприятието предоставя на отговорното структурно звено на Община Пазарджик документи и информация, отразяващи настъпилите промени.
(2) При възникване на обстоятелства, изискващи промяна в Правилника за устройството и дейността на Предприятието, Директорът отправя до общинската администрация мотивирано предложение за промяна на същия.

VIIІ. Заключителни разпоредби

§1. Този Правилник се приема на основание чл. 52 ал. 3 от Закона за Общинската собственост и Наредбата за създаване, управление и контрол върху дейността на общинските предприятия към община Пазарджик.

§2. Правилникът е приет от Общински съвет Пазарджик с Решение №106/8.05.2025 г., взето с Протокол № 5/8.05.2025 г.

§3. За неуредените в този Правилник случаи се прилагат разпоредбите на действащото законодателство в Република България, в т.ч. и актовете на органите на местно самоуправление на територията на Община Пазарджик.

§4. Общинският съвет възлага на Кмета на Община Пазарджик да създаде организация по приемане и предаване на ДМА за отговорно пазене, което да се удостовери с приемо-предавателни протоколи.















Приложение № 1


ОРГАНИЗАЦИОННА СТРУКТУРА НА ОП „ПАРКИНГИ И ОХРАНА“


ДЕЙНОСТИ:

· 8411 – Общо Общофункционално управление на държавата на централно и местно равнище;


ОРГАНИЗАЦИОННА СТРУКТУРА:

 (
ЗОО
КОНТРОЛ
) (
ПЪТНА
СИГНАЛИЗАЦИЯ
) (
ЕКО
ПАТРУЛИ
) (
ЛОГИСТИКА
) (
ПАР
К
ИНГИ
) (
СИНЯ
ЗОНА
)
 (
ДИРЕКТОР
)

 (
Счетоводство
)

 (
Деловодствов
)














ОБЩА ЧИСЛЕНОСТ НА ПЕРСОНАЛА: 52 бр.















Приложение № 2


ОПИС НА ПРЕДОСТАВЕНОТО ЗА УПРАВЛЕНИЕ ИМУЩЕСТВО

Чл. 1. Община Пазарджик предоставя на Общинско предприятие „ПАРКИНГИ И ОХРАНА” към Община Пазарджик следното имущество:
Имущество – с-ка 2039  Други сгради:
	№ по ред
	Инв. №
	Наименование
	Отчетна стойност
	Документ за собственост

	1.
	1
	Павилион п-г Елбрус
	   1 560.00
	

	2.
	
	
	
	



          Имущество – с-ка 2041 Компютри и хардуерно оборудване:
	№ по ред
	Инв. №
	Наименование
	Отчетна стойност
	Документ за собственост

	1.
	1
	Компютър счетоводство
	   1 041.80
	

	2.
	2
	Компютър СЗ
	      795.84
	

	3.
	8
	Компютър паркинг Елбрус
	   1 825.20
	

	4.
	9
	Компютър паркинг Театъра
	   1 825.20
	

	5.
	10
	Компютър паркинг Тракия
	   1 825.20
	

	6.
	11
	Компютър паркинг Пазара
	   1 825.20
	





Имущество – с-ка 2049 Други машини,съоръжения и оборудване
	№ по ред
	Инв. №
	Наименование
	Отчетна стойност
	Документ за собственост

	1.
	3
	Генератор
	 1 800.00
	

	2.
	4
	Дигитално устр-во Зора
	 1 181.40
	

	3.
	5
	С-ма видео наблюдение Зора
	 1 057.01
	

	4.
	6
	Доставка и монтаж
	 2 568.00
	

	5.
	11
	Заваръчен генератор
	 1 590.00
	

	6.
	12
	Машина за маркировка
	23 376.00
	

	7.
	13
	Моторна метла Хускварна
	 1 162.00
	

	8.
	14
	Помпа за маркираща машина
	15 000.00
	

	9.
	15
	Перфоратор къртач
	 1 525.00
	

	10.
	16
	Силова част за Еверест
	16 800.00
	

	11.
	19
	Фискален принтер Датекс
	     715.44
	

	12.
	21
	Ходова част Еверест и Възд.помпа
	14 400.00
	

	13.
	
	Машина за демаркиране
	18 336.00
	

	14.
	22
	Моторен храсторез Хускварна
	  1 350.00
	

	15.
	24
	Бояджийска с-ма Graco LINE
	83 976.00
	

	16.
	25
	Радарна табела за скорост
	  5 880.00
	

	17.
	26
	Радарна табела за скорост
	  5 880.00
	

	18.
	27
	Климатик Алпин
	  1 000.00
	

	19.
	28
	Климатик Алпин - логистика
	  1 000.00
	

	20.
	29
	Сис-ма за видеонаблюдение 1 
	  3 542.42
	

	21.
	30
	Сис-ма за видеонаблюдение 2
	  3 542.42
	

	22.
	31
	Сис-ма за видеонаблюдение 3
	  3 542.42
	

	23.
	32
	Сис-ма за видеонаблюдение 4 
	  3 542.42
	

	24.
	33
	Входен терминал п-г Елбрус
	  7 316.51
	

	25.
	34
	Изходен терминал п-г Елбрус
	  7 316.51
	

	26.
	35
	Входен терминал п-г Театъра
	  7 316.51
	

	27.
	36
	Изходен терминал п-г Театъра
	  7 316.51
	

	28.
	37
	Входен терминал п-г Тракия
	  7 316.51
	

	29.
	38
	Изходен терминал п-г Тракия
	  7 316.51
	

	33.
	39
	Входен терминал п-г Пазара
	  7 316.51
	

	31.
	40
	Изходен терминал п-г Пазара
	  7 316.51
	

	32.
	41
	Камера вход п-г Елбрус
	  4 050.04
	

	33.
	42
	Камера изход п-г Елбрус
	  4 050.04
	

	34.
	43
	Камера вход п-г Театъра
	  4 050.04
	

	35.
	44
	Камера изход п-г Театъра
	  4 050.04
	

	36.
	45
	Камера вход п-г Тракия
	  4 050.04
	

	37.
	46
	Камера изход п-г Тракия
	  4 050.04
	

	38.
	47
	Камера вход п-г Пазара
	  4 050.04
	

	39.
	48
	Камера изход п-г Пазара
	  4 050.04
	

	40.
	49
	Бариера вход п-г Елбрус
	  6 445.16
	

	41.
	50
	Бариера изход п-г Елбрус
	  6 445.16
	

	42.
	51
	Бариера вход п-г Театъра
	  6 445.16
	

	43.
	52
	Бариера изход п-г Театъра
	  6 445.16
	

	44.
	53
	Бариера вход п-г Тракия
	  6 445.16
	

	45.
	54
	Бариера изход п-г Тракия
	  6 445.16
	

	46.
	55
	Бариера вход п-г Пазара
	  6 445.16
	

	47.
	56
	Бариера изход п-г Пазара
	  6 445.16
	

	48.
	57
	Разплащателен терминал 1
	19 615.00
	

	49.
	58
	Разплащателен терминал 2
	19 615.00
	

	50.
	59
	Разплащателен терминал 3
	19 615.00
	

	51.
	60
	Разплащателен терминал 4
	19 615.00
	

	52.
	61
	Раб.станция с монитор - офис
	  1 932.84
	



    Имущество – с-ка 2051  Леки автомобили:
	№ по ред
	Инв. №
	Наименование
	Отчетна стойност
	Документ за собственост

	1.
	1
	Пежо РА 1341
	  4 500.00
	

	2.
	2
	Пежо РА 3850
	  6 699.64
	

	3.
	3
	Ленд Ровър РА 7181
	  5 000.00
	

	4.
	23
	Рено Канго РА 8806 КТ
	  2 814.00
	






Имущество – с-ка 2059 Други транспортни средства:
	№ по ред
	Инв. №
	Наименование
	Отчетна стойност
	Документ за собственост

	1.
	1
	Ремарке едноосо
	   1 955.00
	

	2.
	
	Автом. Дачия Докер РА 5176 КК
	 15 510.00
	

	3.
	
	Автом. Дачия Докер РА 5183 КК
	 15 100.00
	

	4.
	
	Ремарке Handi 28 Т
	  1 720.00
	



 Имущество – с-ка 2099  Други ДМА:
	№ по ред
	Инв. №
	Наименование
	Отчетна стойност
	Документ за собственост

	1.
	1
	Кабинка п-г Брокс
	   1 802.00
	

	2.
	2
	Навес паркинг Елбрус
	   3 484.36
	

	3.
	3
	Навес паркинг Театър
	   3 484.36
	

	4.
	4
	Навес паркинг Тракия
	   3 484.36
	

	5.
	5
	Навес паркинг Пазара
	   3 484.36
	



Имущество – с-ка 2101  Програмни продукти:
	№ по ред
	Инв. №
	Наименование
	Отчетна стойност
	Документ за собственост

	1.
	1
	Програмен продукт
	     690.00
	

	2.
	2
	Софтуер за разплащане Елбрус
	  2 405.52
	

	3.
	3
	Софтуер за разплащане Театъра
	  2 405.52
	

	4.
	4
	Софтуер за разплащане Тракия
	  2 405.52
	

	5.
	5
	Софтуер за разплащане Пазара
	  2 405.52
	


  
           Чл. 2. Общинско предприятие „Паркинги и охрана” към Община Пазарджик се ангажира да стопанисва и поддържа предоставеното от Община Пазарджик имущество.
Чл. 3. Общинският съвет възлага на Кмета на Община Пазарджик да създаде организация по приемане и предаване на общинското имущество, което да се удостовери с приемо-предавателни протоколи.

